text: [{"text_idx": "#000003", "text": "Turkiyaan Kaaba-Lixa Suuriyaa keessatti duula waraana kan geggeessuu maltu tahuu akeekkachiiste"}, {"text_idx": "#000004", "text": "Duula waraanaa mootummaan Suuriyaa naannawa Idlib keessatti geggeessaa jiru hordofuun, Turkiyaan baatii dabre irraa jalqabee finciltoota deeggaruun loltoota isii gara naannichaa erguun ni yaadatama. Haata\u2019u malee mootummaan Suuriyaa walii galticha cabsuun ji\u2019a lama dura xiyyaarota waraana Raashiyaatiin deeggaramuun naannawa Kaaba-Lixa biyyattii keessatti haleellaa jalqabeen, gandoota baadiyyaa naannawa magaalaa Halab, daandii Halaba fi Damashiq wal qunnamsiisuu fi akkasumas naannoolee kutaa Idlib keessa jiran heddu kan too\u2019ate tahuu gabaafame."}, {"text_idx": "#000005", "text": "Turkiyaan mootummaan Raashiyaa deeggarsa waraanaa Bashaar Al Asaadiif kennu akka dhaabu dhiibbaa godhaa kan turte tahus hanga ammaa hin milkoofne. Keessumattuu qondaaltonni biyyoota lamaanii Wixata dabre irraa jalqabee marii Moskoo keessatti geggeessaa jiraniin walii galtee irra gahuu dadhabuu isaanii hordofuun, Turkiyaan Kaaba Lixa Suuriyaa keessatti duula waraana kan geggeessuu maltu tahuu akeekkachiiste.\nPrezdaant Erdogaan Arba\u2019aa har\u2019aa seera tumtoota paarlaamaa biyyattiitiif ibsa kenneen, \u201cwaraanni mootummaa Suuriyaa fi michuuwwan isaa hatattamaan kutaa Idlib keessaa yoo kan hin baane tahe, Turkiyaan xumura ji\u2019a kanaa duula bal\u2019aa kan jalqabdu tahuu akeekkachiisna\u201djedhe."}, {"text_idx": "#000006", "text": "Turkiyaan walii galtee kanaan dura Raashiyaa fi Suuriyaa waliin mallatteessite irratti hundaayuun, buufataalee waraanaa 12 nannawa Idlib keessaa kan qabdu yoo tahu, akkaatuma walii galtee kanaatiin Turkiyaan sochiin waraanaa naannichatti akka hin geggeeffamne akka too\u2019attu; mootummaan Suuriyaa fi finciltoonni ammoo naannawa Idlib keessatti sochii waraanaa akka hin geggeessine dhoorkamanii turan."}, {"text_idx": "#000007", "text": "Duula waraana mootummaan Suuriyaa harayatti jalqabe kana hordofuun lammiileen biyyattii miiliyoona tokkoo ol tahan, gara daangaa Turkiyaatti kan baqatan akka tahee fi baatii lamaan dabran keessa qofa lammiileen nagayaa 300 ol haleellaa waraana mootummaatiin kan ajjeefaman tahuu gabaasni dhaabbata mootummoota gamtoomanii irraa bahe ni addeessa."}, {"text_idx": "#000013", "text": "Gamtaan Munshidoota Sikkoo fi Mandoo Hundeeffame"}, {"text_idx": "#000017", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]